Suriya Arab respublikasi armiyasi harbiylari ittifoqchilar ko‘magida mamlakat markazidagi Homs viloyatida joylashgan As-Suxna shahridagi IShID jangarilariga hujum qilib, ularni chekintirdi. Endi Deyr az-Zor viloyatiga yo‘l ochilgan. Dayr az-Zor va uning yaqinidagi aerodrom 3 yildan buyon jangarilar qo‘lida. «Armiya va ittifoqchi kuchlar As-Suxnani o‘rab olgan. Ammo shaharga kirilmagan, shahar atrofida janglar davom etmoqda», — degan RIA Novosti agentligi suhbatdoshi. Endilikda hukumat kuchlari IShIDning Suriyadagi «poytaxti» hisoblanadigan Raqqaga tomon yo‘ldagi Madan shahriga hujum qiladi. Bu vaqtda armiya bo‘linmalari Raqqaga janubdan qamalni davom ettirmoqda.